MGP Nordic 2008

MGP Nordic 2008 var den fjerde utgaven av MGP Nordic, en nordisk, tv-sendt sangkonkurranse for barn mellom 8 og 15 år. Konkurransen ble arrangert i Musikhuset Aarhus i Danmark lørdag 29. november 2008. Danmark, Finland, Norge og Sverige deltok med to sanger hver, og vinneren ble norske The BlackSheeps med «Oro jaska beana». Dette var Norges andre seier på rad i konkurransen. 

 Bakgrunnen 
Det var fjerde gang MGP Nordic ble arrangert, og konkurransen kom tilbake til Danmark. Programledere var Jakob Riising og Signe Lindkvist. Stian Barsnes-Simonsen kommenterte sendingen for norske seere.

Hvert av de deltakende landene holdt en nasjonal finale i forveien. NRK arrangerte MGPjr 2008 i september, der The BlackSheeps vant suverent. Gruppen fikk over dobbelt så mange stemmer som andreplassen The Battery med «Tenke nå!». The Battery fikk likevel også delta i MGP Nordic, siden hvert land stilte med to sanger.

 Sendingen 
miniatyr|The BlackSheeps vant en overlegen seier i MGP Nordic.
De åtte artistene fremførte låtene sine før seerne i hvert land kunne stemme på sangene via telefon. Det var ikke mulig å stemme på sangene fra eget land. Det beste bidraget fra hvert land gikk deretter videre til en superfinale der de fire sangene ble fremført på nytt. Danske The Johanssons, finske Footboys, norske The BlackSheeps og svenske Jonna gikk videre til superfinalen.

I avstemningen vant The BlackSheeps en like overlegen seier som i MGPjr. Norge fikk over halvparten av telefonstemmene fra de tre andre landene og fikk 74 poeng mer enn Danmark som ble nummer to. Sverige kom på tredjeplass, mens Finland kom sist også dette året.

 Resultat 
Første runde
 Nr. Land Artist TittelNorsk oversettelse Status 1  The Johanssons «En for alle, alle for en»Én for alle, alle for én Superfinale 2 The Battery«Tenke nå!»–Ute 3 Linn«En sång från hjärtat»En sang fra hjertetUte 4 Footboys«Fotboll»Fotball Superfinale 5 Sandra Monique«Hola chica»Hei, jenteUte 6 The BlackSheeps«Oro jaska beana»Ti stille, hundSuperfinale 7 Jonna«Kommer jag våga»Vil jeg våge?Superfinale 8 Big Bang!«Här är vi»Her er viUte
Superfinale
Nr.LandArtistTittelPoengPlass1The Johanssons«En for alle, alle for en»9024Footboys«Fotboll»7046The BlackSheeps«Oro jaska beana»16417Jonna«Kommer jag våga»763

 Avstemning 
Resultatet ble avgjort av seernes telefonstemmer i hvert land. Det var ikke mulig å stemme på sangene fra eget land. Hvert land hadde 100 poeng å fordele på de tre andre, fordelt etter prosentvis oppslutning. Det betyr at 52 prosent av de norske telefonstemmene gikk til Danmark, 25 prosent gikk til Sverige og 23 prosent til Finland. 
 Nr. Deltaker TelefonstemmerTotalt1 The Johanssons 195219904 Footboys17 2330706 The BlackSheeps5360 –511647 Jonna30212576

 Populær vinnerlåt 
«Oro jaska beana» ble en populær vinnerlåt. For første gang gikk en MGPjr-låt inn på VG-lista, og «Oro jaska beana» gikk også helt til topps på listen. Vinnerlåten ble liggende tolv uker på VG-lista. 

Bandet ga ut albumet Blacksheeps i 2009, og albumet lå åtte uker på VG-lista.

 Se også 
 Junior Eurovision Song Contest 2008

 Referanser 

 Eksterne lenker 
 MGPjr – offisiell nettside
 YLE
 SVT
 NRK
 DR

Kategori:Melodi Grand Prix junior
Kategori:Musikk i 2008